NaiveNeuron/SloPal huggingface dataset:
Beblavý, Miroslav, poslanec NR SR (2016-11-23):
Vážený predsedajúci, vážené kolegyne, kolegovia, keďže naozaj predchádzajúci rečník pán kolega Galek, myslím si, že z vecného hľadiska pomenoval a vyčerpal tú tému, nemá význam po ňom opakovať to vecné stanovisko. Takže dovoľte mi skôr z toho politického hľadiska ešte raz doplniť a možno uviesť to aj do širšieho kontextu a odraziť sa od toho, čo hovoril. My sme naozaj svedkami rozpočtovej stratégie, ktorú považujem v oblasti príjmov, verejných financií za nešťastnú a nevhodnú. Je to naozaj rozpočtová stratégia postavená na tom, že kedysi to bolo, že zdaníme všetko, čo sa hýbe, dnes je to aj zdaníme aj to, čo sa nehýbe, napr. mnohé sieťové odvetvia. Keby som bol Igor Matovič, tak prinesiem pánovi ministrovi preklad tej pesničky slávnej od Beatles o daňovákovi, ktoré, kde sa hovorí, že ak budete chodiť peši, tak zdaním vaše nohy, lebo naozaj tá, teda ten text je oveľa dlhší a veľmi vtipný, verím, že ho niektorí poznáte. Tak toto je stratégia, ktorá naozaj je pochopiteľná v časoch ťažkej rozpočtovej konsolidácie. Samozrejme, aj vtedy opozícia má strážiť, či je to naozaj nevyhnutné, či je to rozumné, a jej úlohou je vždy aj kritizovať tie kroky vlády tam, kde ich nepovažuje za rozumné. Ale v ťažkých časoch, ako bolo povedzme roky 2011, ’12, ’13 alebo ako bolo kedysi, roky 2003, ’4, keď sa vykonávala veľká rozpočtová konsolidácia, tak sa dalo chápať, že vtedy minister financií, by som povedal, pozerá, kde môže ešte zobrať nejaké to euro. Ale v dnešných časoch je to podľa môjho názoru veľmi nešťastné, osobitne keď vidíme, že nie je toto sprevádzané žiadnymi kompenzačnými krokmi pre bežných ľudí v daňovej oblasti. K tomu sa ešte vrátime pri dani z príjmov. A keď vidíme, že na strane výdavkov to nie je sprevádzané investovaním do budúcnosti Slovenska, ktorá by nás dokázala posunúť vpred, či už je to v oblasti školstva, alebo je to aj v oblasti iných. O tom budeme hovoriť bližšie pri rozpočte. Tiež nechcem zdržovať. Chcem som len tým pádom povedať, že hlasovať za tento zákon je problém nielen z vecného hľadiska, nielen problém z hľadiska toho, že to zvyšuje náklady v skutočnosti nakoniec pre spotrebiteľov, ale je to aj problém a možno väčší problém pre mňa z hľadiska toho, ako celkovo symbolizuje rozpočtovú stratégiu tejto vlády. Ďakujem veľmi pekne.
P. Hrušovský, predseda NR SR: (2004-10-26):
V. Horák, poslanec: Áno, pán predseda, ďakujem za slovo. Dovoľte mi, vážené kolegyne, kolegovia, aby som predniesol pozmeňujúci návrh k prerokúvanému vládnemu návrhu, ktorým sa tento návrh mení a dopĺňa takto: Po prvé. V čl. II úvodná veta znie: „Zákon č. 312/2001 Z. z. o štátnej službe a o zmene a doplnení niektorých zákonov v znení zákona č. 131/2002 Z. z., zákona č. 143/2002 Z. z., zákona č. 185/2002 Z. z., zákona č. 411/2002 Z. z., zákona č. 667/2002 Z. z., zákona č. 139/2003 Z. z., zákona č. 267/2003 Z. z., zákona č. 453/2003 Z. z., zákona č. 550/2003 Z. z., zákona č. 551/2003 Z. z., zákona č. 365/2004 Z. z., zákona č. 382/2004 Z. z. a zákona č. 403/2004 Z. z. sa  mení a dopĺňa takto.“ Po druhé. Čl. II sa dopĺňa novelizačnými bodmi 2 a 3, ktoré znejú: Bod 2. V § 67 ods. 2 tretia veta znie: „V kolektívnej zmluve vyššieho stupňa možno dohodnúť skrátenie týždenného služobného času štátneho zamestnanca  alebo možno ustanoviť rozsah a podmienky skrátenia týždenného služobného času v kolektívnej zmluve.“ Po tretie. V § 71 tretia veta znie: „V kolektívnej zmluve vyššieho stupňa možno dohodnúť predĺženie dovolenky alebo možno ustanoviť rozsah a podmienky predĺženia dovolenky v kolektívnej zmluve.“ Odôvodnenie. Návrhom novely zákona sa umožňuje dohodnúť priaznivejšie služobné podmienky pre štátnych zamestnancov priamo v kolektívnej zmluve vyššieho stupňa alebo podľa dohodnutých podmienok v kolektívnej zmluve vyššieho stupňa sa umožňuje dohodnúť priaznivejšiu úpravu    v     kolektívnej   zmluve   uzavretej v príslušnom služobnom úrade. Ďakujem za pozornosť.
Zmajkovičová, Renáta, podpredsedníčka NR SR (2014-06-10):
Ďakujem, pani ombudsmanka. (Potlesk.) Chcem povedať pánom poslancom, že nemôžu reagovať na pani ombudsmanku faktickými poznámkami, pretože mali, predpokladali, že je v rozprave, ale ona nie je v rozprave. Bolo to jej úvodné slovo a keďže pani spravodajkyňa zaujala skorej miesto, ako som ju vyzvala, takže nebudete reagovať faktickými poznámkami. A teraz dávam, teraz dávam slovo členke výboru pre ľudské práva a národnostné menšiny poslankyni Lucii Nicholsonovej, aby informovala Národnú radu o výsledku prerokovania správy vo výbore.
Cech, Jozef, poslanec NR SR (2024-09-17):
Ďakujem veľmi pekne za slovo. Pán predsedajúci, dajte, prosím hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Hrušovský, predseda NR SR: (2003-03-05):
Nech sa páči, pani poslankyňa Tkáčová.
Sulík, Richard, predseda NR SR (2011-02-11):
Dámy a páni, poprosím vás dostaviť sa do rokovacej sály, o pár minút začneme ôsmym dňom 12. schôdze Národnej rady. Dobré ráno prajem. Vážené panie poslankyne, páni poslanci, predtým ako otvorím ôsmy rokovací deň, rád by som informoval o priebehu dnešného doobedia. Hneď po otvorení ôsmeho rokovacieho dňa navrhnem vyňať štyri body z tejto schôdze. Sú to tri skrátené konania. A je to zákon o verejnom obstarávaní v druhom čítaní. Následne 12. schôdzu uzavrieme. Predpokladám, že ste, aspoň naši koaliční kolegovia, všetci informovaní o tom, ako sme sa včera nedohodli. No a keď bude 12. schôdza uzavretá, otvárame 14., mimoriadnu schôdzu, ktorá bola 30 poslancami, dostal som teda žiadosť s 30 podpismi, a preto táto schôdza bude práve s týmito štyrmi bodmi. Takáto je dohoda. A tieto štyri body sa budeme snažiť prerokovať. Momentálne nám na otvorenie tej schôdze zrejme ešte chýbajú nejakí dvaja poslanci, takže, traja možno, tak uvidíme, ako to dopadne. Každopádne teraz ideme, začíname 12. schôdzou. Otváram ôsmy rokovací deň 12. schôdze. Na dnešnom rokovacom dni nepožiadal žiaden poslanec o ospravedlnenie. V mene poslaneckých klubov SDKÚ – DS, SaS, KDH podávam návrh, aby sme vypustili z programu 12. schôdze prerokované body o návrhu novely zákona o vyznamenaniach (tlač 177), o návrhu novely zákona o vysokých školách (tlač 181) a o návrhu novely zákona o obecnej polícii (tlač 183). Ďalej navrhujem vypustiť z programu neprerokované body 53 až 57 s tým, že budú zaradené do ďalšej riadnej schôdze. Z programu 12. schôdze navrhujem ďalej vypustiť bod 52 a návrhy vlády na skrátené legislatívne konania. Ide o parlamentné tlače 247, 249 a 251. Skúsim to najprv všeobecným súhlasom, či je takýto... (Reakcia pléna.) Ďakujem pekne. Tak... Prosím vás pekne, vytiahnite kartičky a ideme to skúsiť hlasovaním. Hlasujte, prosím, teraz. Dobre. (Ruch v sále.) Poprosím môjho kolegu podpredsedu Bugára, aby tu nediskutoval bez mikrofónu, s opozíciou navyše. (Hlasovanie.) Prítomných 73 poslancov, hlasovalo 71 za, 1 proti, 1 nehlasoval. Národná rada nie je uznášaniaschopná. Vyhlasujem prestávku do 9.15 hod. (Prestávka.) (Po prestávke.)
Pellegrini, Peter, predseda NR SR (2015-02-03):
S reakciou na faktické pán poslanec Kollár.
Pellegrini, Peter, predseda NR SR (2023-12-19):
Pán poslanec Tankó.
Cicoň, Antonín, poslanec NR SR (2014-11-09):
Ďakujem ti, pán predseda, že si odkryl svojím vystúpením klamstvo a zavádzacie praktiky pána Lipšica a spol. Pán Lipšic, ja obdivujem vašu drzosť, ako s vaším maslom na hlave ja osobne by som chodil po kanáloch. Hráte vabank. Ste ako zdochýnajúca kobyla, ktorá kope. (Smiech v sále.) Žiadam vás, aby ste sa ospravedlnili za svoje výroky a bol chlap. A ešte raz, ospravedlnil sa. Takisto žiadam opozíciu, aby ste si overili skutočné fakty a vyjadrovali sa pravdivo a neurážali. (Reakcie z pléna.) Chcem vám len odkázať odkaz od našich voličov: „Kto seje vietor, žne búrku.“ Pamätajte si to. Ďakujem.
Lehotský, Tomáš, poslanec NR SR (2022-09-29):
Ďakujem veľmi pekne. Na začiatok musím povedať, že je veľmi zbabelé, keď Igor Matovič pri svojom odvolávaní sám rozpráva dve hodiny a potom si nie je schopný vypočuť reakcie. To najlepšie vystihuje to, že takýto človek rád počúva iba samé... seba samého, nie je však ochotný počúvať iných. K veci. Najdôležitejším dôvodom, prečo som podpísal návrh na jeho odvolanie, je to, že manipuluje a prekrúca prá... pravdu. Svojím dnešným vystúpením to len potvrdil. Pár príkladov. Po prvé SaS povalila Radičovej vládu. Pán Matovič hlasoval predsa rovnako, ako hlasovala väčšina poslancov SaS. Ak hovoríte, že SaS nehlasovala za dôveru Radičovej vlády, hovorte, že aj vy, Igor Matovič, ste povalili Radičovej vládu. Po druhé Igor Matovič hovoril o svojom protikorupčnom hnutí, ale to jeho poslankyne znemožnili vydanie Roberta Fica spravodlivosti a boli to jeho poslanci, ktorí zahlasovali za presun hlasovania o 363 z dňa, kedy tento zákon mohol byť schválený, na deň, kedy si SME RODINA a SMER a tak ďalej vybavila chýbajúce hlasy. Igor Matovič hovoril aj o tom, že sme boli proti vakcíne Sputnik, pretože bola ruská. Okrem toho, že sa v tom čase ako premiér tejto krajiny stal hlásnou trúbou ruskej propagandy, je to aj klamstvo. Boli sme proti Sputniku, pretože Európska agentúra pre lieky neoznačila Sputnik za bezpečnú vakcínu. Pán Matovič vystavil občanov Slovenskej republiky neoverenému lieku. A dnes, sedem mesiacov od začiatku vojny na Ukrajine spochybňuje hybridnú vojnu, ktorú ve... viedlo Rusko a vedie Rusko na území Slovenskej republiky už roky? A áno, aj prostredníctvom vakcíny Sputnik. Pán Matovič nemá najmenší problém prekrúcať a manipulovať pravdu. A tak sa je potrebné pozerať na všetko, čo... na to, čo hovorí, ako na polopravdy a manipulácie. A práve preto nemá čo robiť v žiadnej exekutívnej funkcii.
L. Miklós, poslanec: (2010-03-03):
Účelom navrhovaných zmien a doplnení geologického zákona je docieliť pri navrhovaní geologickej úlohy zohľadnenie a rešpektovanie stanovísk dotknutých obcí, miest a veľkých územných celkov, vyplývajúcich zo schválených a záväzných priorít rozvojových dokumentov územnej samosprávy. Táto podmienka v aktuálnej právnej úprave geologického zákona nie je vymedzená. V tejto súvislosti upozorňujeme, že dotknutá obec a veľký územný celok v súčasnosti žiadnym spôsobom nemôže ovplyvniť priebeh konania. O prieskumnom území a jeho výsledku sú informované až po doručení rozhodnutia o prieskumnom území. Počas rokovaní o tomto zákone došlo k niektorým návrhom na úpravy a pozmeňujúce návrhy ku jednotlivým novelizačným bodom, ktoré sa snažili vylepšiť ešte tento návrh. Tieto úpravy išli v dvoch smeroch. Jeden smer je, aby kvalifikované rozhodovanie v prípade obcí bolo opreté o nejaký kvalifikovaný podklad. A to je posudzovanie vplyvov na životné prostredie. A druhý smer bol, aby priestorový priemet jednotlivých záujmov, ktoré vyplývajú zo záujmov ochrany a využívania prírodných zdrojov, ktoré sú uvedené v geologickom zákone a aj v banskom zákone, sa premietol ako územno-technický podklad do územných plánov a územných rozhodnutí. Dúfam, že tieto zmeny budú na prospech navrhovanej novely zákona. Ďakujem pekne.
Paška, Pavol, predseda NR SR (2013-10-16):
Pekné popoludnie, dámy a páni, budeme hlasovať o prerokovaných bodoch programu. Poprosím pána poslanca Martináka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony . Je to tlač 726.
Krúpa, Juraj, poslanec NR SR (2022-02-25):
Ďakujem veľmi pekne, pán predsedajúci. Dajte, prosím, hlasovať o tom, že Národná rada Slovenskej republiky podľa § 89 ods. 1 zákona Národnej rady Slovenskej republiky č. 350/1996 o rokovacom poriadku Národnej rady Slovenskej republiky v znení neskorších predpisov na návrh vlády Slovenskej republiky súhlasí s tým, že vládny návrh zákona o niektorých opatreniach v súvislosti so situáciou na Ukrajine prerokuje v skrátenom legislatívnom konaní na 59. schôdzi Národnej rady Slovenskej republiky.
Glváč, Martin, podpredseda NR SR (2016-10-11):
Prerušujem rokovanie o tomto bode programu. Nasleduje druhé čítanie o vládnom návrhu zákona, ktorým sa dopĺňa zákon č. 592/2006 Z. z. o poskytovaní vianočného príspevku niektorým poberateľom dôchodku a o doplnení niektorých zákonov v znení neskorších predpisov . Vládny návrh zákona je pod tlačou 189, spoločná správa výborov má tlač 189a. Opäť prosím ministra práce Jána Richtera, aby vládny návrh zákona odôvodnil, nech sa páči.
Verešová, Anna, poslankyňa NR SR (2016-04-18):
Ďakujem pekne. Pán poslanec Beblavý vo svojom príhovore ako prvý spomenul pani poslankyňu Petrík. Aj ona totiž žiadala na ustanovujúcej schôdzi, tak ako aj pán poslanec Grendel, aj pán poslanec Beblavý, aby sa dostala do výboru, do ktorého chcela sa dostať. A ja sa tu teda tiež ako nová pýtam, že prečo nebolo možné vyhovieť týmto trom ľuďom, týmto trom poslancom, že prečo nebolo možné nejakej ústretovosti od vás? Lebo viete, tie emócie ste vlastne vyvolali vy a preto taká dlhá rozprava, je pol štvrtej, už pretože tieto emócie sa vlastne vyplavili na správe pre toto rozhodnutie. A chcem znova vrátiť sa k tej jednej jedinej otázke, že prečo bol znížený počet členov v týchto výboroch? To je v podstate najdôležitejšia otázka a doteraz sme na ňu nedostali odpoveď a ja si, ja tak nejak ešte stále ako nová dúfam, že sa k tejto odpovedi dostaneme. Ďakujem pekne.
Zmajkovičová, Renáta, podpredsedníčka NR SR (2012-12-14):
Môžte pokračovať, pani poslankyňa Mezenská. Pán poslanec Lipšic vykrikuje, takže... Je to váš kolega.
Pročko, Jozef, poslanec NR SR (2022-05-10):
Vydýchol som si, že odišiel predsedajúci, ktorý je úžasný. Ďakujem, milí kolegovia, ďakujem za reakcie, ale jednu vec ešte som zabudol povedať v rozprave. A to je to, že naozaj tá Putinova sofistikovaná zloba a jeho systém, ktorý perfektne v hybridnej vojne zaviedol, pôsobí na slovenských občanov veľmi dobre. Naozaj to vymývanie hláv a opakovanie toho, že on ide chrániť Rusko, že vlastne on má informácie, že Rusi, teda Ukrajinci išli Rusov napadnúť, a šírenie týchto všetkých bludov sa tak ujalo pri slovenských... Rišo, ako to mám povedať? (Reakcia z pléna.) Dobre, ďakujem. ... dezolátoch, že títo naozaj šíria tieto veci neuveriteľným spôsobom. A sociálne siete sú taká dobrá pôda pre týchto ľudí, ktorí, ktorým poviete, že Rusi sú skvelí, Rusi sú jedineční, zopakujete im to stokrát a oni to tvrdia. Oni to budú tvrdiť, pretože ich vodcovia, ktorých som tu už spomínal, Kotleba, Fico, Pellegrini, Suja, Mazurek a ďalší, to ľuďom budú opakovať donekonečna stále, stále a stále. Takže ešte raz, ja aj tu chcem poprosiť všetkých Slovákov, ktorí majú srdce na mieste, aby v tejto kríze, ktorá na Ukrajine je, zapojili svoj zdravý rozum, zdravý úsudok a aby sa pozerali otvorenými očami na zábery, ktoré odtiaľ idú. Pozerali na deti, ktoré skrvavené, majú odtrhnuté ruky, nohy, ľudí, ktorí sú strieľaní pištoľou dozadu, do hlavy. Toto robil Hitler v druhej svetovej vojne a toto sa deje na Ukrajine v roku 2022. Ďakujem.
Kuffa, Štefan, poslanec NR SR (2021-09-24):
Na jednej strane, pán kolega, si naozaj uvedomujeme to, že je to pracné spracovávať a počítať tie drobné halieriky, ale ja som si tak aj položil otázku, aj vôbec pri vzniku Európskej únie, potom načo sme vytvorili platidlo také, ktoré nemá hodnotu potom? Tak potom to načo máme takéto? No však nech je to také ťažké, tá jednomincovka, ako tá desaťcentová, nech má, tá jednomincovka, nech má takúto hodnotu. Potom čo sme to nejaké? Viete, pán kolega Viskupič, prepáčte (povedané so smiechom), tak mám reagovať na to, ale že aby sme my nemali nejaký odpad ako v peňaženkách, ktorý sa pohadzuje kdesi ako v prírode. A keď nemá tá jednocentovka hodnotu, no tak potom čo, ja sa pýtam. No tak to tak zdevalvovalo euro? A to nie je len ako tá jednocentovka, ale už ani tie papiere nemajú hodnotu, lebo to tlačia jak toaletný papier a proste tuná s miliardami ako narábame. Ale neodpustím si jednu takú poznámočku a takú otázku, ale keď príde do obchodu chudobný človek a do potravín, pán kolega, kúpi si jeden rožok. Tak ako zaokrúhlia tú cenu? Smerom nahor. Kúpi si jeden rožok, lebo on na dva rožky nemá. On na dva rožky nedá, nemá. No tak ono to, viete... A obávam sa jednej veci najviac, že v podstate ceny tovarov a služieb tým, že my toto ako stiahneme z obehu a vlastne dávame taký nástroj obchodníkom ako do rúk, ceny tovarov už bez toho strašne ako zdraželi, nehovoriac o potravinách. A sa hovorí o tom, že koľko ešte potraviny pôjdu hore. Obávam sa, že prijatím tohto zákona v podstate nepoctiví obchodníci len to využijú, práve túto chvíľu na to, aby mohli zvýšiť ceny tovarov. Ale, samozrejme, aj služieb.
J. Laššáková, poslankyňa: (2007-11-26):
Návrh skupiny poslancov Národnej rady Slovenskej republiky na odvolanie Pavla Pašku z funkcie predsedu Národnej rady Slovenskej republiky pridelil predseda Národnej rady Slovenskej republiky rozhodnutím z 19. novembra tohto roku č. 496 na prerokovanie a zaujatie stanoviska Ústavnoprávnemu výboru Národnej rady Slovenskej republiky. Ústavnoprávny výbor rokoval o návrhu 26. novembra 2007 na svojej 33. schôdzi. V rozprave odzneli dva návrhy uznesenia. Na návrh spravodajkyne poslankyne Jany Laššákovej ústavnoprávny výbor hlasoval o návrhu uznesenia, ktoré navrhla skupina poslancov. Odporúča Národnej rade Slovenskej republiky odvolať Pavla Pašku z funkcie predsedu Národnej rady Slovenskej republiky. Prítomní boli všetci 12 poslanci ústavnoprávneho výboru. Za návrh predneseného uznesenia hlasovali 5 poslanci, 7 poslanci hlasovali proti návrhu. Ústavnoprávny výbor Národnej rady Slovenskej republiky neprijal platné uznesenie, nakoľko návrh uznesenia nezískal potrebný súhlas nadpolovičnej väčšiny všetkých poslancov výboru podľa § 52 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v spojení s čl. 89 ods. 1 Ústavy Slovenskej republiky. Následne hlasoval ústavnoprávny výbor o návrhu druhého uznesenia. Odporúča Národnej rade Slovenskej republiky neodvolať Pavla Pašku z funkcie predsedu Národnej rady Slovenskej republiky. Uznesenie tohto znenia bolo schválené. Za návrh predneseného uznesenia hlasovali 7 poslanci, 5 poslanci hlasovali proti návrhu, t. j. návrh získal potrebný súhlas nadpolovičnej väčšiny všetkých poslancov výboru. Predniesla som informáciu, prosím, pán predsedajúci, otvorte rozpravu.
Paška, Pavol, predseda NR SR (2013-09-12):
Pán poslanec, ale ja nemám o čom hlasovať. Zákon o rokovacom poriadku jasne definuje, tento bod akým spôsobom sa zaraďuje a dokedy trvá. Takže, samozrejme, môžete interpelovať, tak ako to zákon hovorí, v písomnej podobe odovzdáte svoju interpeláciu a ktorýkoľvek člen vlády je povinný vám do 30 dní zaslať kvalifikovanú odpoveď, na ktorú môžete potom reagovať pri ďalšom prejednávaní tohto bodu. A môžete s tým vyjadriť svoju spokojnosť alebo nespokojnosť. Takže budeme teraz hlasovať. Pán poslanec Kondrót uvedie v prvom čítaní hlasovanie o vládnom návrhu zákona, ktorým sa mení a dopĺňa zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov a ktorým sa mení zákon č. 251/2012 Z. z o energetike a o zmene a doplnení niektorých zákonov v znení zákona č. 391/2012 Z. z. Je to tlač 602.
Jarjabek, Dušan, poslanec NR SR (2015-07-01):
Ja by som sa vrátil k rokovaciemu poriadku a reagoval by som na pána poslanca Lipšica. Pán poslanec, vy ste v úvodnom slove sám povedali, trošku si protirečíte v tom, čo ste hovorili, že máte rád slovenské umenie, americké umenie, dokonca ruské umenie v súvislosti s hudbou. No ale na to, aby ste sa mohli rozhodnúť a aby ste mohli povedať, že máte rád aj takéto umenie, musí vám ho niekto ponúknuť. Ťažko vy budete hovoriť o tom, či máte rád poéziu alebo nemáte rád poéziu, keď vám ju nikto neponúkne. Ja sa pýtam úplne legitímne, kto z nás má aký prehľad o inštrumentálnej tvorbe, kto dnes počúva kvartetá inštrumentálne, kto dnes počúva zborovú tvorbu, kto sa k nej dnes vie vyjadriť, aká je ona, keď ju nikto neponúka, keď ona vôbec nie je v ponuke? Prosto na to, aby ste vy mohli o čomsi povedať, že to máte rád alebo nemáte rád, musíte dostať istú ponuku. Keď tú ponuku nedostanete, prichádzate o isté žánre. O tomto je aj tento zákon, ktorý hovorí všeobecne o pôvodnej slovenskej tvorbe. On nehovorí o skupine ELÁN, on nehovorí o nejakých vokalistoch takých alebo onakých, on hovorí všeobecne o pôvodnej slovenskej hudobnej tvorbe v súvislosti so všetkými žánrami, ktoré táto tvorba obsahuje. O tom je tento zákon.
Taraba, Tomáš, poslanec NR SR (2021-11-09):
Dámy a páni, toto bol práve príklad totálneho farizejstva. Ja neviem, pán Šefčík, koho týmto chcete vy teraz presvedčiť. Koho? Cigánikovú? Žiaka? Koho teraz ste týmto išli presvedčiť. Vy ste predložili návrh zákona, OĽANO, ktorý sami torpédujete. Vaši kolegovia z OĽANO dali protinávrh na tento váš trápny kozmetický návrh, ktorý vy ste si nazvali o ochrane života. Ja zaňho hlasovať budem, tak jak som hlasoval predtým. Hlasujem preto, pretože za každý zákon, ktorý akýmkoľvek spôsobom zvýši ochranu života, hlasovať budem. Ale toto, čo tu vy robíte každý pol rok, tieto cvičenia, ktoré očividne, si myslím, že máte dohodnuté s Cigánikovou, že každý pol rok ona sa tu odprezentuje ako zastupuje liberálov. Vy sa tu postavíte, rozprávate furt tie isté reči, práve pred chvíľou, pán Šefčík, váš kolega Šíbl prišiel za kolegom Čepčekom a realizoval politickú korupciu. Ťahal mu tu motúzy, aby zahlasoval za ten zákon o národných parkoch, kde je jeden a pol miliardy na stole. Tak ak vám tak veľmi záleží na tých detičkách, tak povedzte Šíblovi a všetkým liberálom, že vy im dáte hlasy vtedy, keď podporia tento váš zákon. Ak to myslíte vážne. Či nestoja vám tie detičky za také prehlásenie? O piatej sa hlasuje aj o jednom, aj o druhom. Či budete zase o pol roka tu rozprávať tieto svadlé rečičky a potom vy ako predkladatelia zákona sa sťahujete z vášho zákona? Však to kto kedy, vám neni toto nedôstojné voči tým detičkám, toto čo robíte? Že vy tu dáte návrh zákona, potom sa z neho sťahujete, vy, vlastní predkladatelia! A vaši kolegovia dávajú protinávrhy? Takže keď ste povedali, že je veľmi ľahké dávať návrhy, ktoré sú ťažké, ale nemajú tú šancu prejsť, viete, čo je na tom trápne? Že vy dávate bezvýznamné návrhy a nemajú ani tie šancu očividne sem prejsť, pretože vy ich torpédujete, vy, vaši kolegovia z OĽANA. Takže tieto reči si môžte na YouTube natáčať.
Laššáková, Jana, doterajšia podpredsedníčka NR SR (2016-03-23):
Pán poslanec Andrej Hrnčiar.
Danko, Andrej, predseda NR SR (2018-10-23):
Ďakujem. Na vystúpenie pána ministra 4 faktické. Uzatváram možnosť prihlásenia. Pán poslanec Kollár.
Jurzyca, Eugen, poslanec NR SR (2016-12-08):
Ďakujem všetkým autorom faktických poznámok a osobitne sa teda pripájam k tomu, čo hovoril Brani Gröhling. Transparentný a interaktívny rozpočet by veľmi pomohol. A tiež, nehovoril som o tom v rozprave, že meranie efektívnosti v jednotlivých sektoroch musí nevyhnutne viesť k nejakým trestom. Samozrejme, že nerátame, že keď sa na úrovni základných škôl zistí, že niektorá je slabšia, tak taktiež som za to, aby sa skôr pomáhalo. Ďakujem.
Danko, Andrej, predseda NR SR (2019-02-08):
Vážené panie poslankyne, vážení páni poslanci, pokračujeme v rozprave na voľbu kandidátov na sudcov ústavného súdu. Ešte, pán poslanec Hrnko, procedurálny?
Jurinová, Erika, podpredsedníčka NR SR (2015-03-25):
Pán poslanec, na vaše vystúpenie sú dve faktické poznámky. Uzatváram možnosť prihlásiť sa. Nech sa páči, pán poslanec Jurzyca.
Heger, Eduard, poslanec NR SR (2019-02-08):
Ďakujem pekne. Ďakujem pekne, pani kolegyňa Žitňanská, ja z toho, čo počúvam, naozaj potvrdzujete alebo mne to potvrdzuje to, že samotný zákon ešte nič negarantuje a že naozaj je to práve o ľuďoch. Jednak tí, ktorí ho posudzujú, jednak tí, ktorí ho implementujú, ktorí ho vykladajú, a tu je práve tá dôležitosť celej tej témy a ten rozmer konfliktu záujmu je úplne kľúčový. A pri tej dohode by som chcel len doplniť, že ja súhlasím s tým, že to bude výsledkom politickej dohody, len ja som poukazoval aj na to, že ide o motív, pretože to, aký má človek motív, rozhodne o tom, aké bude mať kritériá. A myslím si, že toto je práve to, že sa tu ukazuje, že my nechceme, ako keby mať tie rovnaké kritériá, resp. vládna koalícia má svoj motív a podľa toho, samozrejme, svoje kritériá, a preto nemôže prirodzene prísť k tej dohode a to je to žalostné. Pretože ak by sme vychádzali z podstaty Ústavného súdu, tak ako ste aj povedali, že môže zrušiť ústavný zákon, a vychádzali z toho, na základe toho sa nadefinovali kritériá, tak potom keď už máme jednotné kritériá, už sa ľahko hľadajú potom tí najlepší kandidáti. Len tu je problém, že tie motívy vlastne delia tie kritériá na dve skupiny a tam nie je takmer žiadny prienik, tým pádom tá dohoda ako keby ani nemôže byť. Pokiaľ my, alebo respektíve pokiaľ koalícia nebude ochotná pristúpiť na to a pochopiť, že tu ide o záujmy občanov a presne o to, čo ste povedali vo vašej reči, tak nemáme, ťažko sa s nimi nejako baviť, ale dúfame, že budú ochotní pristúpiť na túto debatu, že budú ochotní pochopiť tie základné kritériá, ktoré by tými kritériami byť mali, a potom môžme vyberať podľa nich kandidátov. Ďakujem v každom prípade za vaše vystúpenie.
Laurenčík, Milan, podpredseda NR SR (2020-07-23):
S reakciami na faktické poznámky pán poslanec Juraj Blanár.
Šeliga, Juraj, podpredseda NR SR (2020-11-26):
Ďakujem pekne, pán minister. Posledná otázka je od pána poslanca Kuffu. Pán poslanec Kuffa nie je v sále, takže pán minister Mičovský nebude odpovedať. Tým pádom sme vyčerpali celý program hodiny otázok. Pán poslanec Kuffa vošiel do sály. Aj keď tu nebol, myslím si, že je férové, keďže tu je, aby pán minister chcel, je tu, vy ste tu, takže môže odpovedať. Bolo to v hodine dvanástej, pán Kuffa. Zas by ste ma chceli dať odvolať. Pán poslanec Kuffa sa vás pýta (povedané so smiechom), pán minister: „Aké opatrenia plánuje prijať ministerstvo pôdohospodárstva a rozvoja vidieka okrem iného aj v rámci plnenia Plánu obnovy pre Európu na podporu najmä mladých a začínajúcich poľnohospodárov?“ Nech sa páči, pán minister.
Šefčík, Marek, poslanec NR SR (2021-11-26):
Ďakujem pekne za slovo. Takže, pán poslanec Dostál, ďakujem, že ste vyjadrili presvedčenie, že rozlíšiť v zákone rozličné druhy drog, konkrétne oddeliť marihuanu od trvalých drog, je legislatívne možné. Asi by to malo rozlúsknuť napokon ministerstvo spravodlivosti a malo by sa s tým vzhľadom na skutočne drakonické tresty za, á, pre užívateľov marihuany, malo by sa s tým ministerstvo poponáhľať. Ale ja ešte jednu vec z vášho príhovoru vypichnem, keď ste kolegovi Petrovi Pčolinskému navrhli, aby zahlasoval za návrh jedného z opozičných poslancov, ten sa prezentuje ako opozičný poslanec aj je opozičným poslancom a nechcem povedať, že všetky opozičné návrhy musia byť zlé, ale vy ste sa viackrát nechal počuť, že ak ide o opozičné návrhy tak ich podľa koaličnej zmluvy podporiť netreba. Tak to sa mi troška bije s vaším presvedčením. Ďakujem.
Fico, Robert, predseda vlády SR (2012-09-13):
Možno to budete brať osobne, pán poslanec, čo teraz poviem, ale poviem to, ako som to cítil, ako som to videl. Ja si myslím, že pán Figeľ na ministerstve zaspal a ešte sa doteraz nezobudil. To je také moje hodnotenie práce pána ministra Figeľa na pozícii ministra dopravy. (Potlesk.) Pán Boh ochraňuj túto krajinu, ak by sa diaľnice mali stavať takým tempom, ako to nastavil pán minister Figeľ, pretože to boli ďalšie stratené mesiace. Boli perfektne pripravené projekty na D 1, dva balíky v rámci PPP projektov. Dnes už mohla vyzerať úplne inak cesta medzi Žilinou smerom na Ružomberok. Boli pripravené iné úseky po všetkej stránke, stačilo veci posunúť ďalej. Koľko to bolo kriku okolo PPP projektu medzi Banskou Bystricou a Nitrou. Za dva roky, vážený pán poslanec, postavila spoločnosť 50 km diaľnic, to je rekord, ktorý tu nikdy nebol. A zdá sa, že po tejto ceste chodí možno dvojnásobok automobilov, ako bolo pôvodne predpokladané. Takto sa stavajú cesty, a nie rečami, tlačovými konferenciami a obviňovaním niekoho iného. Takže skúste pána Figeľa prebrať trošku do života, lebo naozaj ten výkon bol veľmi, veľmi chabý na ministerstve dopravy. (Potlesk.)
Sopko, Miroslav, poslanec NR SR (2017-05-12):
Ďakujem za slovo. Áno, som rád, že tu zazneli aj konkrétne čísla, pretože u nás na Slovensku je, samozrejme, zvykom, ako som aj v predchádzajúcej rozprave povedal, že my sa spoľahneme na to, že to predsa len tie školy a tí učitelia zvládnu. A je to spojené s tým, čo som mal v rozprave aj uviesť. Áno, pretože zmena celkového prístupu práce s deťmi si bude vyžadovať naozaj výraznú, výraznú finančnú investíciu. Ale keď tak vidím, v akej komornej atmosfére tu sme, asi si skôr to môžeme povedať medzi sebou a vyhútať čosi naozaj, aby sme podnietili tých rodičov k tomu, aby začali klásť reálne svoje požiadavky na to, že po vzdelávacích inštitúciách chcú to najlepšie. Od vlády očakávajú, že bude schopná nájsť finančné zdroje, aby sa prijímali také riešenia, ktoré nebudú len napísané na papieri, o tom, akú kvalitu potrebujeme, ale naozaj reálne zabezpečíme. A to je cez podporu ľudí, ktorí momentálne sú v tej prvej línii, to sú tí výchovní poradcovia, ktorým výrazne treba uľahčiť ich prácu, ich zvýraznia aj na, pozrieť sa na ten úväzok a vytvoriť im priestor, aby mohli sa naozaj tým deťom reálne venovať, pretože popritom ešte musia plniť ďalšie a ďalšie úlohy, ktoré sa od nich vyžadujú, a to oni jednoducho nemôžu prehliadať. Ďakujem.
Číž, Miroslav, podpredseda NR SR (2015-02-12):
Kolegyne, kolegovia, vystúpenie pána Blanára v rozprave bolo vystúpením posledného riadne prihláseného rečníka do rozpravy, preto vyhlasujem rozpravu za skončenú. Pýtam sa, či chce k rozprave zaujať stanovisko pán minister. (Reakcia navrhovateľa.) Má slovo.
Figeľ, Ján, podpredseda NR SR (2013-09-13):
Ďakujem pekne. Otváram všeobecnú rozpravu, do rozpravy som nedostal žiadnu písomnú prihlášku. Chce sa niekto prihlásiť ústne? Jeden. Pán poslanec Alojz Hlina, nech sa páči, máte slovo.
Zmajkovičová, Renáta, podpredsedníčka NR SR (2013-03-22):
Pán poslanec Lebocký.
Žiga, Peter, podpredseda NR SR (2024-10-23):
Prosím, prezentujme sa a hlasujme. (Hlasovanie.) 141 prítomných, 127 za, 14 sa zdržalo. Konštatujem, že sme tento návrh schválili. Teraz prosím spravodajcu, ktorého určil navrhnutý gestorský výbor pre obranu a bezpečnosť, poslanca Samuela Migaľa, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 8/2009 o cestnej premávke, tlač 513, bod 9 schváleného programu. Nech sa páči, pán spravodajca, máte slovo. (Hlasovanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 513.)
Heger, Eduard, podpredseda vlády a minister financií SR (2020-11-26):
Ďakujem veľmi pekne... (Ruch v sále a prerušenie vystúpenia predsedajúcim.)
Bubnár, Jozef, poslanec NR SR (2020-11-25):
Tak, kolega Potocký, takisto ti ďakujem za detailné vysvetlenie tejto problematiky, ktorá tu je. Ja mám naozaj obrovskú radosť z toho, že môžem byť podpísaný pod týmto návrhom zákona, pretože pre mňa je potešujúce, že jednak dokazuje to, že my poslanci akejkoľvek koaličnej strany vieme držať spolu a ide nám o skutočné dobro pre spoločnosť, za čo ďakujem aj Peťovi Cmorejovi. A napriek tomu, že som naozaj veľkým zástancom a podporovateľom súkromného vlastníctva, lebo ak je čestný a dobrý a šikovný podnikateľ, tak dokáže veci manažovať zrejme najlepšie zo všetkých možností, tak som presvedčený, že existujú komodity a produkty, ktoré nesmieme dať do rúk súkromným sektorom. Voda je takou najukážkovejšou položkou z tejto celej galérie možností, pretože bez všetkého dokáže človek žiť, dokážeme žiť bez mobilov, bez dovoleniek, ale nedokážeme žiť bez vody. A ja naozaj chcem poďakovať všetkým mojim poslancom a mojim kolegom za tento spoločný náš návrh, pretože je výsledkom naozaj aj tvrdej práce celého leta, kedy sme sa ako poslanci kontaktovali, chodili a organizovali stretnutia so zástupcami samospráv, primátormi, starostami a boli sme šokovaní z toho, čo sa naozaj deje a aké obavy vyplývajú z prebiehajúcich aktivít. Takže ja chcem veriť, že tento návrh zákona bude veľmi prospešný a ukážkový pre celú spoločnosť. Ďakujem pekne.
Sulík, Richard, poslanec NR SR (2013-10-24):
Ďakujem pekne. No, pán Hlina, vo vašom vystúpení ste sa medzi iným opýtali teraz ku koncu, kedy si teda smeráci priznajú chybu, čo sa musí stať, aby povedali, okej, toto bola chyba. Tak ja vám teda poviem, ja som tak za tie moje tri-štyri roky, čo som za tie roky, čo som v parlamente, som zistil tri také základné pravidlá správneho poslanca SMER-u alebo člena SMER-u. Prvé je, nikdy si nepriznať chybu. Nikdy. Chápete, čo je nikdy? To jednoducho také neexistuje v repertoári, že tu niekto bude nejakú chybu priznávať. Kto si prizná chybu, nie je správny smerák. Po druhé. Druhé pravidlo, reagovať protiútokom, vždy reagovať protiútokom. Keď už nič iné, tak treba vytiahnuť Dzurindu, ale protiútokom, musí byť protiútok. Jedno, ako je to za vlasy pritiahnuté, ako je to scestné. Pani ministerka Zvolenská zanedbala tender? Nevadí. Uhliarik mal reexport. Alebo čokoľvek. Sú VÚC voľby. Niečo, niečo treba, protiútok, to musí byť protiútok. To je pravidlo číslo dva. A pravidlo číslo tri: urážať sa. Na akúkoľvek blbosť. Treba sa len uraziť. Treba si nájsť akýkoľvek maličký dôvod a začať sa urážať na smrť. To, že vy urážate, alebo teda správny smerák uráža oveľa viac, to nehrá rolu, resp. to by mohlo byť také pravidlo 3b. Ale každopádne uraziť sa za sebe väčšiu blbosť. Ja som tak spozoroval, že čím väčší primitív, tým sa na väčšie drobnosti uráža. A takto by som to videl, že zapamätajte si, pán Hlina, dobre? Nikdy nepriznať chybu, keď teda chcete byť úspešný politik, hej, nikdy nepriznať chybu, vždy reagovať protiútokom a riadne sa vyurážať za každú blbosť. Keď vás niekto poobede o štvrtej pozdraví, že dobrý deň, tak urazte sa! Že jaký deň, čo deň, už je popoludnie! Normálne treba sa uraziť, riadne, hej, tak pamätajte.
Novotný, Viliam, poslanec NR SR (2013-10-24):
Ďakujem pekne. Pán minister Kaliňák vypočítal kdečo, na čo si spomenul. Ja raz som ešte aj zle parkoval a dostal som papuču, aby som nezabudol ten výpočet skompletizovať. Ale chcem povedať asi toľko, že vypočuli sme si stanovisko vlády, ktoré si budem musieť ešte raz prečítať, lebo neviem, čo bolo stanovisko vlády a čo bolo stanovisko pána podpredsedu vlády. Videli sme hlavne jeho osobnú prezentáciu, ktorú takisto veľmi dobre poznáme. Chcem len povedať, že to, čo bolo vecné, čo sa mi podarilo zachytiť a týka sa predmetu tejto schôdze, chcem vás uistiť, že v návrhu, v odôvodnení návrhu nie je žiadne meno a nie je žiadna diagnóza. Takže nerozumiem, o čom hovoril v súvislosti s našimi menami. Som ale rád, že sa podpredseda vlády aj vláda Slovenskej republiky venuje môjmu spôsobu prednesu a argumentácie. Trošku ma to aj, trošku mi to aj lichotí. Priznávam, som emotívnejší typ. Možno moje vystúpenie, to druhé, bolo trošku emotívnejšie, ale chcem povedať, pán podpredseda vlády, že váš spôsob bol pokusom o zľahčovanie tejto vážnej situácie, o neuveriteľne hyenistické, aby som použil vaše obľúbené slovo, odpútavanie pozornosti od toho, že k zomierajúcej žene, keď zavolali vrtuľník, nebol k dispozícii, lebo to je merito veci. Ostatné už bolo len odpútavanie pozornosti. A typicky je možné, že ja občas buchnem do rečníckeho pultu, prepáčte mi, ale vy, keď vám dôjdu argumenty, prejdete na osobné invektívy. A ja sa nebudem venovať osobným invektívam. Nehnevajte sa, ja sa budem venovať faktom a budem sa venovať skutočnosti, že ministerstvo zdravotníctva zlyhalo a ohrozilo životy a zdravie ľudí. Ďakujem pekne.
Danko, Andrej, predseda NR SR (2017-03-22):
Pani ombudsmanka, dovolím si poprosiť o odpustenie, takisto vám prajem všetko dobré a teším sa, že poslanci majú takú úctu k výkonu funkcie a tú kyticu dostanete určite vonku. Ja sa ospravedlňujem, ale taký je rokovací poriadok. Je taký rokovací poriadok. Pani poslankyňa Vaľová, nech sa páči, s faktickou poznámkou.
Laššáková, Jana, podpredsedníčka NR SR (2015-09-24):
Pán poslanec chce položiť doplňujúcu otázku. Nech sa páči, máte na to dve minúty.
Gažovičová, Tina, poslankyňa NR SR (2024-06-26):
Pán kolega Hlina, ja by som sa vám chcela poďakovať a, ako ste povedali, stromy sa nemôžu brániť, ale myslím si, že je strašne dôležité, aby aj v tomto pléne obrazne povedané zaznel ich hlas. A rozumiem, a asi všetci v politike alebo teraz v opozícii, či cítime občas tie pochybnosti o tej motivácii a o tom, že tu dookola upozorňujete na tie isté dôvody a s najväčšou pravdepodobnosťou zajtra aj tak všetci v koalícii poctivo za to zahlasujú. Ale tak ja som tu nová, ale chcem veriť tomu, že ono to má svoj zmysel a má to zmysel niekedy aj donekonečna opakovať to isté, kým to treba opakovať, poukazovať na tie klamstvá, poukazovať na tie skryté veci, ktoré sa nedostali do dôvodovej správy a myslím si jednoducho, že je dôležité, že tieto veci odznievajú. Takže také osobné ďakujem odo mňa.
Bugár, Béla, podpredseda NR SR (2011-05-18):
Však dáme, nebojte sa.
Grendel, Gábor, podpredseda NR SR (2022-11-08):
Prezentujme sa a hlasujeme. (Hlasovanie.) Prítomných 143 poslancov, za 102, proti nikto, zdržalo sa 37, nehlasovali 4. Konštatujem, že tento návrh sme schválili.
V. Veteška, podpredseda NR SR: (2007-10-18):
Pán minister, želáte si vystúpiť? Nie. Pán spravodajca? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 218/2007 Z. z. o zákaze biologických zbraní a o zmene a doplnení niektorých zákonov a o doplnení zákona č. 330/2007 Z. z. o registri trestov a o zmene a doplnení niektorých zákonov , tlač 426. Rozhodnutie o pridelení na prerokovanie vo výboroch – tlač č. 427. Teraz prosím pána ministra Valentoviča, aby predmetný návrh zákona uviedol. I. Valentovič, minister zdravotníctva SR: Ďakujem. Vážený pán predsedajúci, vážené panie poslankyne, vážení páni poslanci, vzhľadom na to, že od 1. januára 2008, kedy nadobúda účinnosť zákon č. 330/2007 Z. z. o registri trestov a o zmene a doplnení niektorých zákonov, nebude možné vydať odpis registra trestov žiadateľovi fyzickej osobe, ale len taxatívne ustanoveným orgánom. Vypúšťa sa požiadavka predložiť k žiadosti o vydanie povolenia na zaobchádzanie s vysoko rizikovými biologickými agensmi a toxínmi odpis registra trestov žiadateľovi, fyzickej osobe. Súčasne sa v článku 2 v § 14 ods. 3 zákona č. 330/2007 Z. z. o registri trestov a o zmene a doplnení niektorých zákonov rozširuje okruh oprávnených orgánov na vydanie odpisu registra trestov o Regionálny úrad verejného zdravotníctva so sídlom v Banskej Bystrici z dôvodu, aby bol oprávneným subjektom, ktorý môže požiadať Generálnu prokuratúru Slovenskej republiky o vydanie odpisu registra trestov na prípravu podkladov na vydanie, zmenu alebo zrušenie rozhodnutia o povolení na zaobchádzanie s vysoko rizikovými biologickými agensmi a toxínmi. Novým spôsobom sa definuje aj bezúhonnosť tak, aby nezahŕňala trestné činy spáchané z nedbanlivosti. U trestných činov proti životu a zdraviu ide napríklad o následky dopravných nehôd s motorovými vozidlami. Taký druh trestných činov nie je rozhodujúci na posúdenie spôsobilosti vykonávať funkcie uvedené v § 12 ods. 2 zákona. Vážený pán predsedajúci, vážené panie poslankyne, vážení páni poslanci, obraciam sa na vás so žiadosťou o podporu predloženého návrhu zákona. Ďakujem.
Marosz, Ján, poslanec NR SR (2017-10-13):
Ďakujem za pripomienky. Pán podpredseda, to môžme len privítať a v podstate akákoľvek snaha k zlepšeniu tej situácie je na mieste a musím sa vyjadriť, žiadne búrenie severu proti juhu. Ja som pánovi ministrovi, ja neviem, prečo vám dvíham tlak, keď žiadam, aby ste predložili priority na výstavbu diaľnic a ste ich nemenili. To je všetko, nič iné k tým diaľniciam. Ja sa vyjadrím k pani Zimenovej, že prečo asi to išlo s splnomocnencom pánom Ravaszom? Pretože tu si treba uvedomiť, že kľúčom k úspechu Rómov na Slovensku je ovládanie štátneho jazyka, resp. kvalitné vzdelávanie vo svojom materinskom jazyku. Takže toto je naozaj, že aby tie deti potom nemuseli končiť v osobitných školách, tak základom toho ich budúceho úspechu v spoločnosti je práve ovládanie jazyka a na to musíme začať už v materských škôlkach a pokračovať ďalej. Takže je to, je to veľmi dôležitá téma. Akákoľvek snaha o zlepšenie v tejto oblasti a skvalitnenie je vítaná. Toto naozaj nie je o politike. To je o akejsi odbornosti a to je, to je o tom, že či štát dokáže vytvoriť podmienky pre to, aby sme mali ľudí v budúcnosti úspešných. A to je jedno, z akej národnosti sú. Ďakujem.
Danko, Andrej, predseda NR SR (2019-10-23):
Hej, že o tomto návrhu nemusíme hlasovať. Tým sme vyčerpali program dnešného hlasovania. Poprosím vás, o 11.25 hod. pokračujeme, ale ešte vidím tri procedurálne. Pani poslankyňa Remišová.
Laurenčík, Milan, podpredseda NR SR (2021-10-21):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do 12.00 hod. jednu otázku na predsedu vlády a 15 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, pán predseda vlády Eduard Heger sa písomne z rokovania o tomto bode programu ospravedlnil. Svojím zastupovaním poveril pána podpredsedu vlády a ministra financií, pána Igora Matoviča, ktorého prosím, aby oznámil, kto z členov vlády bude odpovedať na otázky za neprítomných členov vlády. Pán podpredseda, nech sa páči, máte slovo.
Zmajkovičová, Renáta, podpredsedníčka NR SR (2012-08-02):
Pán poslanec Blaha.
Borec, Tomáš, minister spravodlivosti SR (2013-04-30):
Pre vyriešenie vzniknutého problému sa navrhuje výslovne v zákonnej právnej úprave zakotviť doktrínu nevyhnutnosti vyplývajúcu z tzv. Bangalórskych princípov správania sa sudcov. Podstata tejto doktríny umožňuje sudcovi, ktorý je inak vylúčený, konať a rozhodovať vo veci, ak by nekonanie zo strany súdu viedlo k nespravodlivosti, v tomto prípade popretiu zákazu odmietnutia spravodlivosti, čo v konečnom dôsledku vedie k odmietnutiu poskytnutia ústavne garantovanej ochrany základných práv a slobôd, a to v konaní pred Ústavným súdom. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a zákonmi a súčasne je v súlade s právom Európskej únie. Návrh zákona nemá finančný, ekonomický, environmentálny, sociálny vplyv ani vplyv na podnikateľské prostredie, ani vplyv na informatizáciu spoločnosti. Ďakujem pekne.
Verešová, Anna, poslankyňa NR SR (2016-09-23):
Ďakujem kolegom za ich poznámky. Chcela by som len povedať, že naozaj je mi úprimne ľúto, že nemáme s kým rokovať. Ja som si myslela, že debata, diskusia má byť tu v pléne. Takto som vstupovala do politiky, že tu budeme rozprávať o zákonoch, tu budeme diskutovať, tu si budeme vyčitovať alebo podporovať, či je zákon dobre pripravený. Aj na mimoriadnej schôdzi diskutovať o tom, napríklad teraz by som očakávala, že možno niekto spochybní alebo povie iný údaj práve k tým, k tomu nárastu počtu ľudí, ktorí odchádzajú do zahraničia za prácou, a pritom je nám tu predkladané, že vraj tu vznikajú nové tisícky miest o mzde 850 eur, ale nie je s kým o tom diskutovať. A to mi je ľúto. Ďakujem.
Zmajkovičová, Renáta, podpredsedníčka NR SR (2013-06-17):
S faktickými poznámkami traja poslanci. Uzatváram možnosť prihlásiť sa s faktickou poznámkou. Pán poslanec Martvoň.
Laššáková, Jana, podpredsedníčka NR SR (2012-08-02):
Panie poslankyne, páni poslanci, využil každý svoje volebné právo? Asi áno. Vyhlasujem tajné hlasovanie za skončené a prosím overovateľov, aby sa ujali svojej funkcie, a vyhlasujem prestávku, pokiaľ overovatelia spočítajú hlasy do 12.00 hod., tak bude ešte vyhlásenie výsledkov tajnej voľby do 12.00 hod. Ďakujem pekne. (Reakcia z pléna.) Rozprava už nebude. (Prestávka. Spracúvanie výsledkov tajného hlasovania.) (Po prestávke.)
Buček, Jozef, poslanec NR SR (2018-12-04):
Nakoľko sme odhlasovali body zo spoločnej správy, pristúpime k hlasovaniu o pozmeňujúcich návrhoch. Pán predsedajúci, pristúpime k hlasovaniu o pozmeňujúcom návrhu pána poslanca Hrnka.
Ďuriš Nicholsonová, Lucia, podpredsedníčka NR SR (2017-06-21):
Týmto sme vyčerpali prihlásených do rozpravy a rozpravu ako takú, takže vyhlasujem ju za skončenú. Chcem sa opýtať pána navrhovateľa, či chce predniesť záverečné slovo. Nech sa páči.
Kiššová, Jana, poslankyňa NR SR (2014-10-15):
Ďakujem pekne za slovo. Ja by som chcela doplniť len jednu vec k tomu výpovednému dôvodu, lebo spomínalo sa to tu častejšie a myslím si, že naozaj takýto dôvod by mal byť dôvodom pre možné skončenie pracovného pomeru. Čo tu ale neodznelo, je, že ak by takýto dôvod ako dôvod pre ukončenie pracovného pomeru bol zavedený, neznamená to, že všetci títo ľudia by prišli o prácu automaticky. Bola by to len možnosť pre zamestnávateľa z takéhoto dôvodu ukončiť pracovný pomer s človekom, ktorý teda dosiahol tento dôchodkový vek plus tie tri roky. Čiže len to tu neodznelo. Myslím si, že je dobré si aj toto uvedomiť preto, lebo si myslím, že s príliš veľkou opatrnosťou sa do takéhoto opatrenia ide, ale tie dopady by neboli také, že všetci títo ľudia by prišli o prácu. Ďakujem.
M. Hort, podpredseda NR SR: (2008-02-14):
A preto dávam slovo ďalšiemu a poslednému prihlásenému do rozpravy pánovi spravodajcovi Danielovi Lipšicovi. Nech sa páči.
Grendel, Gábor, poslanec NR SR (2019-09-25):
Ďakujem pekne, pán predsedajúci. Kolegyne, kolegovia, vždy pri predkladaní týchto štatistických správ zvyknem vystupovať tu v pléne ohľadne kontrolnej povinnosti Národnej rady. Táto povinnosť nám vyplýva presne z toho istého zákona, na základe ktorej tu predkladáme tieto pravidelné štatistické správy. Ako už možno viete, pretože tu hovorím opakovane niekoľkýkrát, Národná rada stále nezriadila komisiu na kontrolu informačno-technických prostriedkov, teda komisiu, na ktorú by sa mohli občania obrátiť v prípade, že majú pocit, že je voči nim neoprávnene nasadený, nasadené ITP. Dámy a páni, rád by som upriamil vašu pozornosť na dnešné hlasovanie (tlač 1654), takže nejdem už dnes riešiť, prečo tá komisia nevznikla a tak ďalej, nemienim okolo toho robiť žiadne politické prekáračky, ale chcem vás veľmi pekne poprosiť, aby ste podporili tlač 1654 pri dnešnom hlasovaní, pretože v tejto novele navrhujem, aby o zriadení komisie už nehlasovala Národná rada, ale členmi tejto komisie boli automaticky vždy predsedovia a podpredsedovia kontrolných výborov a výboru pre obranu a bezpečnosť. Tým sa zachová rozdelenie pol na pol medzi koalíciou a opozíciou a pre budúci parlament sa raz a navždy vyrieši tento problém a už nebude možné vytvárať takéto obštrukcie, pretože ak raz Národná rada zvolí predsedov a podpredsedov týchto výborov, tak tým vyjadruje to, že súhlasí s nomináciami na pozície predsedov a podpredsedov týchto výborov, a nič nebráni tomu, aby táto komisia vznikla. Ďakujem pekne.
B. Bugár, podpredseda NR SR (2002-03-21):
M. Maxon, poslanec: Ďakujem pekne za slovo. Vážené dámy, vážení páni, ja vysoko hodnotím vystúpenie kolegu poslanca Stanislava Husára, skúste, prosím, reagovať na jeho vystúpenie, skúste argumentmi vyvrátiť, že to, čo povedal na spôsob vládnutia predsedu vlády Slovenskej republiky, nie je pravda. My naozaj v tejto chvíli máme veľmi ľahkú úlohu, ten z nás, kto má pred sebou programové vyhlásenie vlády, ktoré má 44 strán, môže otvoriť ktorúkoľvek a v ktoromkoľvek riadku môžeme opäť konštatovať, že predseda vlády klame. Klame a klamal aj dnes. Klamal, ak hovoril o tom, že privatizačný proces je transparentný. Nuž spoločne si zanalyzujte, čo bolo transparentné na privatizácii Slovenského plynárenského priemyslu. Ten záver bol, samozrejme, prekvapujúci pre všetkých občanov Slovenskej republiky, ktorí tento proces sledovali, zrazu sa z konzorcia stali dvaja nadobúdatelia, jeden s predkupným právom, aj tento proces bol mimoriadne transparentný a úplne zrozumiteľný pre občanov Slovenskej republiky. Ak vy ste pripravení podporiť v kresle predsedu vlády Mikuláša Dzurindu napriek tomu, čo tu odznelo, tak beriete zodpovednosť za toto rozhodnutie.